Humay Əfəndiyeva

Humay Elçin qızı Əfəndiyeva — Azərbaycan Respublikası Konstitusiya Məhkəməsinin hakimi (2021—h.h).

 Həyatı 
Humay Elçin qızı Əfəndiyeva 7 dekabr 1975-ci ildə, Bakı şəhərində anadan olmuşdur.

1992-ci ildə Bakı şəhəri 190 nömrəli orta məktəbi bitirmişdir.

1997-ci ildə Bakı Dövlət Universitetinin Beynəlxalq hüquq və Beynəlxalq münasibətlər fakültəsini (əyani) və Qərb Universitetinin Sosial siyasi inzibatçılıq fakültəsini (qiyabi) bitirmişdir.

1997-ci ildən 2000-ci ilə qədər BMT-nin İnkişaf proqramının "Gender İnkişafda" təşkilatında ictimaiyyətlə əlaqələr üzrə mütəxəssis vəzifəsində işləmişdir.

2001-ci ildən 2021-ci ilə qədər Azərbaycan Respublikası Konstitusiya Məhkəməsi Aparatında sədr müavinin köməkçisi, sədr müavinin baş məsləhətçisi, Aparatın baş məsləhətçisi, Beynəlxalq hüquq və beynəlxalq münasibətlər şöbəsinin müdir müavini, Cinayət və inzibati hüquq şöbəsinin müdiri vəzifələrində işləmişdir.

25 iyun 2011-ci il tarixdə "Dövlət qulluğunda fərqlənməyə görə" medalı ilə təltif olunmuşdur.

Azərbaycan Respublikası Prezidentinin 10 iyul 2018-ci il tarixli 322 saylı Sərəncamına əsasən 3-cü dərəcə dövlət müşaviri ixtisas dərəcəsi verilib.

01 fevral 2021-ci il tarixdə, Azərbaycan Respublikası Prezidentinin təqdimatı əsasında Azərbaycan Respublikası Milli Məclisinin Qərarı ilə Konstitusiya Məhkəməsinin hakimi vəzifəsinə təyin olunmuşdur.

 Təltiflər 
Azərbaycan Respublikası Prezidentinin 20 may 2022-ci il tarixli 3268 saylı Sərəncamı ilə "Hüquqi Ekspertiza və Qanunvericilik Təşəbbüsləri Mərkəzi" publik hüquqi şəxsin Müşahidə Şurasının üzvü təsdiq edilmişdir.

Azərbaycan Respublikası Prezidentinin 02 fevral 2024-cü il tarixli Sərəncamı ilə "Heydər Əliyevin 100 illiyi (1923–2023)" yubiley medalı ilə təltif edilmişdir.

 Valideynləri 
 Atası — Azərbaycan yazıçısı Elçin Əfəndiyevdir.

 İstinadlar 

 Xarici keçidlər 

 Azərbaycan Respublikasının Konstitusiya Məhkəməsinin rəsmi saytında yerləşdirilmiş profili

Kateqoriya:Azərbaycan Respublikası Konstitusiya Məhkəməsinin hakimləri
Kateqoriya:Azərbaycan Respublikası Konstitusiya Məhkəməsi
Kateqoriya:Azərbaycan hüquqşünasları
Kateqoriya:Bakıda doğulanlar
Kateqoriya:Yaşayan insanlar
Kateqoriya:1975-ci ildə doğulanlar
Kateqoriya:7 dekabrda doğulanlar
Kateqoriya:"Dövlət qulluğunda fərqlənməyə görə" medalı ilə təltif edilənlər
Kateqoriya:Bakı Dövlət Universitetinin məzunları